
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1944 

1 Οκτωβρίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Καθορισμός αρμοδιοτήτων Υφυπουργών του Υπουρ¬ 
γείου Εθνικής Παιδείας και Θρησκευμάτων. 1 

Πρόσληψη ωρομισθίων εκπαιδευτικών για τη διδα¬ 
σκαλία της Ιταλικής, της Ισπανικής Γλώσσας και 
της Τουρκικής γλώσσας στα Γυμνάσια. 2 


ΑΠΟΦΑΣΕΙ Σ 

Αριθμ. Υ251 (1) 


Καθορισμός αρμοδιοτήτων Υφυπουργών του Υπουρ¬ 
γείου Εθνικής Παιδείας και Θρησκευμάτων. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 

2. Των άρθρων 41 παρ. 5, 47 παρ. 2 περ. δ' του π.δ. 63/ 
2005 «Κωδικοποίηση της νομοθεσίας για την Κυβέρνηση 
και τα κυβερνητικά Όργανα» (Φ.Ε.Κ. 98 Α'). 

3. Του π.δ. 147/1976 «Περί του Οργανισμού της Κεντρι¬ 
κής Υπηρεσίας του Υπουργείου Εθνικής Παιδείας και 
Θρησκευμάτων» ( Φ.Ε.Κ. Α' 56) όπως τροποποιήθηκε 
και ισχύει. 

4. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(Φ.Ε.Κ. 98 Α'). 

5. Του π.δ. 206/2007 «Διορισμός Υπουργών και Υφυ¬ 
πουργών» (Φ.Ε.Κ. 232 Α'). 

6. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Άρθρο 1 

Στην αποκλειστική αρμοδιότητα του Υπουργού Εθνι¬ 
κής Παιδείας και Θρησκευμάτων παραμένουν τα θέματα 
που αναφέρονταί: 


1) Στον ειδικότερο καθορισμό της γενικής πολιτικής 
του Υπουργείου, στο πλαίσιο της Κυβερνητικής Πολιτι¬ 
κής, στον στρατηγικό σχεδίασμά, στον συντονισμό και 
την εφαρμογή της πολιτικής αυτής και στην εποπτεία 
της εφαρμογής της από τις Υπηρεσίες του ΥΠ.Ε.Π.Θ. 

2) Στην απόφαση για διακίνηση οποιουδήποτε πο¬ 
σού μέσω των Ειδικών Λογαριασμών αρμοδιότητας 
ΥΠ.Ε.Π.Θ. 

3) Στη νομοθετική πρωτοβουλία και τις άλλες κοινο¬ 
βουλευτικές αρμοδιότητες. 

4) Στη Διεύθυνση Παιδείας Ομογενών και Διαπολι- 
τισμικής Εκπαίδευσης του Ενιαίου Διοικητικού Τομέα 
Θεμάτων Εκπαιδευτικού Σχεδιασμού Εκπαίδευσης Ελ- 
ληνοπαίδων Εξωτερικού, Διαπολιτισμικής Εκπαίδευσης 
και Αποκέντρωσης. 

5) Στη Διεύθυνση Ξένων και Μειονοτικών Σχολείων 
του Ενιαίου Διοικητικού Τομέα Θεμάτων Εκπαιδευτικού 
Σχεδιασμού Εκπαίδευσης Ελληνοπαίδων Εξωτερικού, 
Διαπολιτισμικής Εκπαίδευσης και Αποκέντρωσης. 

6) Στην Ειδική Υπηρεσία Διαχείρισης του Επιχειρησι¬ 
ακού Προγράμματος «Εκπαίδευση και Αρχική Επαγγελ¬ 
ματική Κατάρτιση» (Ε.Π.Ε.Α.Ε.Κ.) του Ενιαίου Διοικητικού 
Τομέα Διαχείρισης Προγραμμάτων Κοινοτικού Πλαισίου 
Στήριξης. 

7) Στην Ειδική Υπηρεσία Εφαρμογής Προγραμμάτων 
του Κοινοτικού Πλαισίου Στήριξης (Κ.Π.Σ.). 

8) Στη Διεύθυνση Βιβλιοθηκών και Γενικών Αρχείων 
του Ενιαίου Διοικητικού Τομέα Θεμάτων Εποπτικών 
Μέσων Διδασκαλίας, Εκπαιδευτικής Ραδιοτηλεόρασης, 
Βιβλιοθηκών και Ιστορικών Αρχείων. 

9) Στη Διεύθυνση Εκπαιδευτικής Ραδιοτηλεόρασης 
του Ενιαίου Διοικητικού Τομέα Θεμάτων Εποπτικών 
Μέσων Διδασκαλίας, Εκπαιδευτικής Ραδιοτηλεόρασης, 
Βιβλιοθηκών και Ιστορικών Αρχείων. 

10) Στη Διεύθυνση Διοικητικού Κεντρικής Υπηρεσίας 
της Γενικής Διεύθυνσης Διοικητικής και Οικονομικής 
Υποστήριξης. 

11) Στη Διεύθυνση Οικονομικών Υποθέσεων της Γ ενικής 
Διεύθυνσης Διοικητικής και Οικονομικής Υποστήριξης. 

12) Στη Διεύθυνση Οργάνωσης και Απλούστευσης 
Διαδικασιών της Γενικής Διεύθυνσης Διοικητικής και 
Οικονομικής Υποστήριξης. 

13) Στη Διεύθυνση Λειτουργικής Ανάπτυξης Πληροφο¬ 
ριακών Συστημάτων της Γ ενικής Διεύθυνσης Διοικητικής 
και Οικονομικής Υποστήριξης. 

14) Στη Διεύθυνση Εκπαίδευσης της Γενικής Διεύθυν¬ 
σης Διοικητικής και Οικονομικής Υποστήριξης. 

15) Στη Διεύθυνση Λειτουργικών Υποδομών Πληροφο¬ 
ρικής και Νέων Τεχνολογιών της Γενικής Διεύθυνσης 
Διοικητικής και Οικονομικής Υποστήριξης. 

16) Στη Διεύθυνση Ποιότητας και Αποδοτικότητας 
της Γενικής Διεύθυνσης Διοικητικής και Οικονομικής 
Υποστήριξης. 

17) Στη Διεύθυνση Εφαρμογής Εκπαιδευτικών Σχεδίων 
της Γ ενικής Διεύθυνσης Προγραμματισμού. 

18) Στη Διεύθυνση Προγραμματισμού και Επιχειρη¬ 
σιακών Ερευνών της Γ ενικής Διεύθυνσης Προγραμμα¬ 
τισμού. 

19) Στη Διεύθυνση Διεθνών Εκπαιδευτικών Σχέσεων 
της Γενικής Διεύθυνσης Ευρωπαϊκών και Διεθνών Εκ¬ 
παιδευτικών Θεμάτων. 

20) Στη Διεύθυνση Πιστοποίησης της Γνώσης Ξένων 
Γλωσσών της Γ ενικής Διεύθυνσης Ευρωπαϊκών και Δι¬ 
εθνών Εκπαιδευτικών Θεμάτων. 

21) Στη Διεύθυνση Ευρωπαϊκής Ένωσης της Γενικής 
Διεύθυνσης Ευρωπαϊκών και Διεθνών Εκπαιδευτικών 
Θεμάτων. 

22) Στη Διεύθυνση Πολιτικής Σχεδίασης Έκτακτης 
Ανάγκης (Π.Σ.Ε.Α.). 

23) Στη Διεύθυνση Ιδιωτικής Εκπαίδευσης. 

24) Στη Διεύθυνση Προσωπικού Ετέρων Κλάδων Δημό¬ 
σιας Γ ενικής Εκπαίδευσης πλην Δημοτικής και Μέσης. 

25) Στη Διεύθυνση Εφαρμογής Προγραμμάτων Σχολών 
Εκπαίδευσης Διδακτικού Προσωπικού. 

26) Στη Διεύθυνση Επιθεώρησης. 

27) Στη Διεύθυνση Διοικητικής και Οικονομικής Στή¬ 
ριξης του Παιδαγωγικού Ινστιτούτου (Π.Ι.). 

28) Στη Διεύθυνση Οργάνωσης και Διεξαγωγής Εξε¬ 
τάσεων. 

29) Στο Τμήμα Κοινοβουλευτικού Ελέγχου. 

30) Στο Γραφείο Επικοινωνίας και Πληροφόρησης 
Πολιτών. 

31) Στο Γραφείο Τύπου και Δημοσίων Σχέσεων. 

32) Στο Γραφείο Κοινωνίας της Πληροφορίας. 

33) Στο Γραφείο Δικτυακής Εκπαιδευτικής Πύλης. 

34) Στην εποπτεία όλων των οργανισμών και φορέων 
που ανήκουν στην αρμοδιότητα ή συναρμοδιότητα του 
ΥΠ.Ε.Π.Θ. 

35) Στη σύναψη συμβάσεων για τις οποίες απαιτείται 
νομοθετική κύρωση. 

36) Στην αποδοχή γνωμοδοτήσεων του Γραφείου 
Νομικού Συμβούλου του Κράτους στο ΥΠ.Ε.Π.Θ. ή των 
γνωμοδοτήσεων των Τμημάτων ή της Ολομέλειας του 
Νομικού Συμβουλίου του Κράτους. 

37) Σε όσες άλλες αρμοδιότητες δεν ανατίθενται 
στους Υφυπουργούς Εθνικής Παιδείας και Θρησκευμά¬ 
των με την παρούσα απόφαση. 

Αρθρο 2 

Στον Υφυπουργό Εθνικής Παιδείας και Θρησκευμάτων 
Σπυρίδωνα Ταλιαδούρο αναθέτουμε την άσκηση αρμο¬ 
διοτήτων που αφορούν: 

1) Στη Διεύθυνση Μελετών, Στατιστικής και Οργάνω¬ 
σης Ανώτατης Εκπαίδευσης του Ενιαίου Διοικητικού 
Τομέα Πανεπιστημιακής Εκπαίδευσης. 

2) Στη Διεύθυνση Προσωπικού Ανώτατης Εκπαίδευ¬ 
σης του Ενιαίου Διοικητικού Τομέα Πανεπιστημιακής 
Εκπαίδευσης 


3) Στη Διεύθυνση Σπουδών και Φοιτητικής Μέριμνας 
Ανώτατης Εκπαίδευσης του Ενιαίου Διοικητικού Τομέα 
Πανεπιστημιακής Εκπαίδευσης 

4) Στη Διεύθυνση Μεταπτυχιακών Σπουδών καιΈρευ- 
νας του Ενιαίου Διοικητικού Τομέα Πανεπιστημιακής 
Εκπαίδευσης. 

5) Στο Ανεξάρτητο Τμήμα Διαπανεπιστημιακών Σχέ¬ 
σεων του Ενιαίου Διοικητικού Τομέα Πανεπιστημιακής 
Εκπαίδευσης. 

6) Στη Διεύθυνση Τεχνολογικού Τομέα Ανώτατης Εκ¬ 
παίδευσης του Διοικητικού Τομέα Τεχνολογικού Τομέα 
Ανωτάτης Εκπαίδευσης. 

7) Στη Διεύθυνση Θεμάτων Σπουδάζουσας Νεότητας 
και Εξωσχολικών Οργανώσεων. 

Οι αρμοδιότητες που ανατίθενται στον Υφυπουργό 
Εθνικής Παιδείας και Θρησκευμάτων Σπυρίδωνα Τα¬ 
λιαδούρο ασκούνται παράλληλα και από τον Υπουργό 
Εθνικής Παιδείας και Θρησκευμάτων, εκτός από την 
υπ’ αριθμ. 7, που ασκείται αποκλειστικά από τον Υφυ¬ 
πουργό. 

Αρθρο 3 

1) Στις αρμοδιότητες, που ανατίθενται στον Υφυπουρ¬ 
γό Εθνικής Παιδείας και Θρησκευμάτων Σπυρίδωνα Τα¬ 
λιαδούρο με την απόφαση αυτή, περιλαμβάνονται και 
οι αρμοδιότητες Κοινοβουλευτικού Ελέγχου, οι αρμο¬ 
διότητες της πρότασης για την έκδοση κανονιστικών 
και ατομικών διαταγμάτων, της έκδοσης κανονιστικών 
και ατομικών αποφάσεων, καθώς και της συνυπογρα- 
φής διαταγμάτων και αποφάσεων, που ανάγονται σε 
αντικείμενα αρμοδιότητας των Υπηρεσιών του άρθρου 
2 της παρούσας απόφασης και εκδίδονται από κοινού 
με άλλους Υπουργούς ή Υφυπουργούς. 

2) Οι κοινοβουλευτικές αρμοδιότητες του Υφυπουρ¬ 
γού καθώς και αυτές που αναφέρονται σε κανονιστικές 
αποφάσεις της προηγούμενης παραγράφου, μπορεί να 
ασκούνται και από τον Υπουργό Εθνικής Παιδείας και 
Θρησκευμάτων. 

Άρθρο 4 

Από τις προαναφερόμενες αρμοδιότητες του Υφυ¬ 
πουργού Σπυρίδωνος Ταλιαδούρου στα άρθρα 2 και 3 
της παρούσας απόφασης, εξαιρούνται και επιφυλάσ¬ 
σονται στην αποκλειστική αρμοδιότητα του Υπουργού 
Εθνικής Παιδείας και Θρησκευμάτων αυτές που αφο¬ 
ρούν στα ακόλουθα θέματα: 

1) Το διορισμό, πρόσληψη, απόσπαση και μετάταξη 
του κάθε φύσης και σχέσης εργασίας προσωπικού των 
Υπηρεσιών και Ν.Π.Δ.Δ. αρμοδιότητας ΥΠ.Ε.Π.Θ. 

2) Τη συγκρότηση Υπηρεσιακών Συμβουλίων και Επι¬ 
τροπών. 

3) Την κατανομή θέσεων προσωπικού κατά υπηρεσι¬ 
ακή μονάδα. 

4) Τον ορισμό μελών των Διοικητικών Συμβουλίων 
όλων των εποπτευομένων από το ΥΠ.Ε.Π.Θ. Οργανισμών, 
Ν.Π.Δ.Δ. και αποκεντρωμένων Δημόσιων Υπηρεσιών. 

Αρθρο 5 

Στον Υφυπουργό Εθνικής Παιδείας και Θρησκευμάτων 
Ανδρέα Λυκουρέντζο αναθέτουμε την άσκηση αρμοδι¬ 
οτήτων που αφορούν: 

1) Στη Διεύθυνση Σπουδών Πρωτοβάθμιας Εκπαίδευ¬ 
σης του Ενιαίου Διοικητικού Τομέα θεμάτων Σπουδών, 
Επιμόρφωσης και Καινοτομιών. 

2) Στη Διεύθυνση Σπουδών Δευτεροβάθμιας Εκπαίδευ¬ 
σης του Ενιαίου Διοικητικού Τομέα θεμάτων Σπουδών, 
Επιμόρφωσης και Καινοτομιών. 

3) Στη Διεύθυνση Συμβουλευτικού Επαγγελματικού 
Προσανατολισμού και Εκπαιδευτικών Δραστηριοτήτων 
του Ενιαίου Διοικητικού Τομέα Θεμάτων Σπουδών, Επι¬ 
μόρφωσης και Καινοτομιών. 

4) Στη Διεύθυνση Εκκλησιαστικής Διοίκησης της Γε¬ 
νικής Διεύθυνσης Θρησκευμάτων. 

5) Στη Διεύθυνση Εκκλησιαστικής Εκπαίδευσης και 
Θρησκευτικής Αγωγής της Γενικής Διεύθυνσης Θρη¬ 
σκευμάτων. 

6) Στη Διεύθυνση Ετεροδόξων και Ετεροθρήσκων της 
Γενικής Διεύθυνσης Θρησκευμάτων. 

7) Στη Διεύθυνση Προσωπικού Πρωτοβάθμιας Εκπαί¬ 
δευσης της Γ ενικής Διεύθυνσης Διοίκησης Πρωτοβάθ¬ 
μιας και Δευτεροβάθμιας Εκπαίδευσης. 

8) Στη Διεύθυνση Προσωπικού Δευτεροβάθμιας Εκ¬ 
παίδευσης της Γενικής Διεύθυνσης Διοίκησης Πρωτο¬ 
βάθμιας και Δευτεροβάθμιας Εκπαίδευσης. 

9) Στη Διεύθυνση Διοικητικών Υποθέσεων Πρωτοβάθ¬ 
μιας και Δευτεροβάθμιας Εκπαίδευσης της Γ ενικής Δι¬ 
εύθυνσης Διοίκησης Πρωτοβάθμιας και Δευτεροβάθμιας 
Εκπαίδευσης. 

10) Στη Διεύθυνση Φυσικής Αγωγής της Γενικής Δι¬ 
εύθυνσης Σπουδών Πρωτοβάθμιας και Δευτεροβάθμιας 
Εκπαίδευσης. 

11) Στη Διεύθυνση Ειδικής Αγωγής της Γ ενικής Διεύ¬ 
θυνσης Σπουδών Πρωτοβάθμιας και Δευτεροβάθμιας 
Εκπαίδευσης. 

12) Στο Γ ραφείο Ολυμπιακής Παιδείας. 

Οι αρμοδιότητες που ανατίθενται στον Υφυπουργό 
Εθνικής Παιδείας και Θρησκευμάτων Ανδρέα Λυκουρέ- 
ντζο ασκούνται παράλληλα και από τον Υπουργό Εθνικής 
Παιδείας και Θρησκευμάτων, εκτός από τις υπ’ αριθμ. 10 
και 12, που ασκούνται αποκλειστικά από τον Υφυπουργό. 

Αρθρο 6 

1) Στις αρμοδιότητες που ανατίθενται στον Υφυπουργό 
Εθνικής Παιδείας και Θρησκευμάτων Ανδρέα Λυκουρέντζο 
με την απόφαση αυτή, περιλαμβάνονται και οι αρμοδιότητες 
Κοινοβουλευτικού Ελέγχου, οι αρμοδιότητες της πρότασης 
για την έκδοση κανονιστικών και ατομικών διαταγμάτων, 
της έκδοσης κανονιστικών και ατομικών αποφάσεων, καθώς 
και της συνυπογραφή διαταγμάτων και αποφάσεων, που 
ανάγονται σε αντικείμενα αρμοδιότητας των Υπηρεσιών 
του άρθρου 5 της παρούσας απόφασης και εκδίδονται από 
κοινού με άλλους Υπουργούς ή Υφυπουργούς. 

2) Οι κοινοβουλευτικές αρμοδιότητες του Υφυπουργού κα¬ 
θώς και αυτές που αναφέρονται σε κανονιστικές αποφάσεις 
της προηγούμενης παραγράφου, μπορεί να ασκούνται και 
από τον Υπουργό Εθνικής Παιδείας και Θρησκευμάτων. 

Αρθρο 7 

Από τις προαναφερόμενες αρμοδιότητες του Υφυ¬ 
πουργού Ανδρέα Λυκουρέντζου, στα άρθρα 5 και 6 της 
παρούσας απόφασης, εξαιρούνται και επιφυλάσσονται 
στην αποκλειστική αρμοδιότητα του Υπουργού Εθνικής 
Παιδείας και Θρησκευμάτων αυτές που αφορούν στα 
ακόλουθα θέματα: 


1) Το διορισμό, πρόσληψη, απόσπαση και μετάταξη 
του κάθε φύσης και σχέσης εργασίας προσωπικού των 
Υπηρεσιών και Ν.Π.Δ.Δ. αρμοδιότητας ΥΠ.Ε.Π.Θ. 

2) Τη συγκρότηση Υπηρεσιακών Συμβουλίων και Επι¬ 
τροπών. 

3) Την κατανομή θέσεων προσωπικού κατά υπηρεσι¬ 
ακή μονάδα. 

4) Τον ορισμό μελών των Διοικητικών Συμβουλίων 
όλων των εποπτευομένων από το ΥΠ.Ε.Π.Θ. Οργανισμών, 
Ν.Π.Δ.Δ. και αποκεντρωμένων Δημοσίων Υπηρεσιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2007 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΕΥΡΙΠΙΔΗΣ ΣΤΥΛΙΑΝΙΔΗΣ 
-♦- 

Αριθμ. 107828 /Δ2 (2) 

Πρόσληψη ωρομισθίων εκπαιδευτικών για τη διδασκαλία 
της Ιταλικής, της Ισπανικής Γλώσσας και της Τουρ¬ 
κικής γλώσσας στα Γυμνάσια. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 1566/1985 (Φ.Ε.Κ. 167 Α') «Δομή 
και λειτουργία της Πρωτοβάθμιας και Δευτεροβάθμιας 
Εκπαίδευσης και άλλες διατάξεις». 

2. Τις διατάξεις του ν. 2525/1997 (Φ.Ε.Κ. 188 Α') «Ενιαίο 
Λύκειο, πρόσβαση των αποφοίτων του στην Τριτοβάθμια 
Εκπαίδευση, αξιολόγηση του εκπαιδευτικού έργου και 
άλλες διατάξεις». 

3. Τη υπ’ αριθμ. 54530/Γ2/2.6.2005 υπουργική απόφαση 
όπως τροποποιήθηκε και ισχύει. 

4. Το γεγονός ότι η πρόσληψη των ωρομισθίων αυτών 
έχει εγκριθεί με την υπ’ αριθμ. ΔΙΠΠ/Φ.ΕΓΚΡ. 10/454/ 
11476/16.8.2007 απόφαση της Επιτροπής της Π.Υ.Σ. 
33/2006, αποφασίζουμε: 

α. Για την εφαρμογή του πιλοτικού προγράμματος 
διδασκαλίας της Ιταλικής Γλώσσας στα σχολεία που 
καθορίζονται με την υπ’ αριθμ. 74671/Γ2/21.7.2006 υπουρ¬ 
γική απόφαση προσλαμβάνονται ωρομίσθιοι εκπαιδευ¬ 
τικοί που έχουν τα κάτωθι προσόντα: 

• Πτυχίο Τμήματος Ιταλικής Γλώσσας και Φιλολογίας ή 
πτυχίο τμήματος Ιταλικής και Ισπανικής Γλώσσας και Φι¬ 
λολογίας με κατεύθυνση Ιταλικής Γλώσσας και Φιλολο¬ 
γίας Πανεπιστημίου της ημεδαπής ή ισότιμο αντιστοίχου 
ειδικότητας ομοταγούς ιδρύματος της αλλοδαπής. 

β. Για την εφαρμογή του πιλοτικού προγράμματος 
διδασκαλίας της Ισπανικής Γλώσσας στα σχολεία που 
καθορίζονται με την υπ’ αριθμ. 74672/Γ2/21.7.2006 υπουρ¬ 
γική απόφαση προσλαμβάνονται ωρομίσθιοι εκπαιδευ¬ 
τικοί που έχουν τα κάτωθι προσόντα: 

Πτυχίο Τμήματος Ισπανικής Γλώσσας και Φιλολογίας 
ή πτυχίο τμήματος Ιταλικής και Ισπανικής Γλώσσας και 
Φιλολογίας με κατεύθυνση Ισπανικής Γλώσσας και Φιλο¬ 
λογίας Πανεπιστημίου της ημεδαπής ή ισότιμο αντιστοί¬ 
χου ειδικότητας ομοταγούς ιδρύματος της αλλοδαπής 
ή πτυχίο προγράμματος σπουδών «Ισπανική Γλώσσα και 
Πολιτισμός» του Ελληνικού Ανοικτού Πανεπιστημίου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ. Για την εφαρμογή του πιλοτικού προγράμματος 
διδασκαλίας της Τουρκικής Γλώσσας στα σχολεία 4ο 
Γυμνάσιο Ξάνθης, 6ο Γυμνάσιο Ξάνθης, Ιο Γυμνάσιο 
Κομοτηνής, 2ο Γυμνάσιο Κομοτηνής και 4ο Γυμνάσιο 
Κομοτηνής προσλαμβάνονται ωρομίσθιοι εκπαιδευτικοί 
που έχουν τα κάτωθι προσόντα: 

• Πτυχίο Τμήματος Τουρκικών Σπουδών και Σύγχρονων 
Ασιατικών Σπουδών με κατεύθυνση Τουρκικών Σπουδών 
ή Πτυχίο Τμήματος Γλώσσας και Φιλολογίας και Πολι¬ 
τισμού Παρευξείνιων Χωρών με ειδίκευση Τουρκικής 
Γλώσσας, Φιλολογίας και Πολιτισμού Πανεπιστημίου της 
ημεδαπής ή ισότιμο αντιστοίχου ειδικότητας ομοταγούς 
ιδρύματος της αλλοδαπής. 

Η πρόσληψη των ανωτέρω εκπαιδευτικών γίνεται με 
απόφαση του Διευθυντή της Διεύθυνσης Δευτεροβάθ¬ 
μιας Εκπαίδευσης, στην έδρα του οποίου ανήκουν τα 
πιλοτικά σχολεία. Οι αρμόδιες Διευθύνσεις Δευτερο¬ 


βάθμιας Εκπαίδευσης εκδίδουν προσκλήσεις ενδιαφέ¬ 
ροντος, κατόπιν των οποίων οι υποψήφιοι υποβάλλουν 
αιτήσεις για την πλήρωση των θέσεων. 

γ. Κατά την πρόσληψη των ωρομισθίων εκπαιδευτι¬ 
κών εφαρμόζονται οι διατάξεις της παραγράφου 8 του 
άρθρου 1 του ν. 3194/2003 (Φ.Ε.Κ. 267 Α'). 

Σε κάθε περίπτωση προηγούνται κατά την πρόσληψη 
οι κάτοχοι διδακτορικού και έπονται οι κάτοχοι μετα¬ 
πτυχιακού διπλώματος. Μεταξύ των υποψηφίων ιδίων 
προσόντων λαμβάνεται υπόψη η ημερομηνία κτήσης του 
βασικού πτυχίου ή η βαθμολογία αυτού σε περίπτωση 
σύγχρονης λήψης του πτυχίου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 1 Οκτωβρίου 2007 

Ο ΥΠΟΥΡΓΟΣ 

ΕΥΡΙΠΙΔΗΣ ΣΤΥΛΙΑΝΙΔΗΣ 

